OpenLLM-France/wikimedia huggingface dataset:
# Pteridofito

Pteridofito iratzeak, azeri-buztana, ekisetoak, likopodidoak eta antzeko landare baskular eta kriptogramak hartzen dituen landareen erreinuko dibisioko landarea da(Pteridophyta dibisioa). Benetako zurtoina, hostoak eta sustraiak ditu, eta isurkariak bideratzeko hodi-sistema. Pteridofitoak lurralde askotan izaten dira, tropiko aldean batez ere, leku hezeetan. Gaur egun espezie asko desagertu dira. Landare pteridofitoak bi aldi izaten ditu, batean (fase haploidea) gametoak dituen landarea da (gametofitoa) eta hurrengoan (fase diploidea) esporak dituena (esporofitoa), eta ez dute hazirik sortzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q178249
* Multimedia: Pteridophyta / Q178249
* Espezieak: Pteridophyta
# Pternidora

Pternidora Tortricidae familiako tximeleta genero bat da. Bere espezie tipoa Pternidora phloeotis da.

## Espezieak

| Espeziea | Egoera |
| Pternidora aclyta | daturik gabe |
| Pternidora koghisiana | daturik gabe |
| Pternidora phloeotis | daturik gabe |
| Pternidora phloetis | daturik gabe |

## Kanpo estekak

* Datuak: Q7256698
* Espezieak: Pternidora
# Pteridinium

Pteridinium Garai Ediakarikoan bizi izan zen animalia genero bat da, gaur egun iraungita dagoena. Hainbat espezie ezagutzen dira.

## Aurkikuntza

Georg Gürich paleontologoak 1930 urtean aurkitu zuen Namibian eta Zeitschrift der Deutschen Geologischen Gesellschaft liburuan Pteridium simplex izenarekin deskribatu zuen. Giovanni Scopoli naturalistak 1777 urtean Peteridium izena erabili zuen iratze arrunta izendatzeko eta beraz 1933 urtean Georg Gürich-ek izena aldatu behar izan zuen eta Pteridinium aukeratu zuen.
1973 urtean Ipar Carolina estatuan (Estatu Batuak) John Brattain ikasleak bi Pteridinium fosil aurkitu zituen. Joseph St. Jean geologoak ordea trilobiteak zirela uste izan zuen eta Paradoxides carolinaensis izena eman zien. Ondoren Pteridinium generoari zegokiola ikusi eta akatsa zuzendu zuen. 1974an hirugarrenespezie bat aurkitu zen, Pteridinium nenoxa.
Planeta osoko Kanbriarraurreko estratuetan oso fosil arrunta da. Namibian, Australia hegoaldean, Itsaso Zuriaren ertzetan (Errusia), Ipar Carolinan, Kalifornian eta Ipar-mendebaldeko Lurraldeetan (Kanada) aurkitu izan dira besteak beste.

## Deskribapena

Hiru lobuloz osaturiko gorputza zuen, baina fosiletan zapalduta egoten denez bi lobulo soilik ikusten zaizkio. Lobulo bakoitzaren ardatzetik sahiets paraleloak ateratzen zitzaizkion. Unitate berriak gehituz hazten zen animalia. Fosilik bikainenetan ere ez zaio aho, uzki, begi, hanka edo antenarik ikusi.

## Bizimodua

Lurrari itsatsita egongo zela uste da, sakonera gutxiko itsasoetako sedimentuetan. Ez da erabaki fotosintesi bidez elikatzen zen edo osmosiaren bidez itsasoko uretatik elikagaiak eskuratzen zituen.

## Taxonomia

Hasierattik Cnidaria filumari zegokiola pentsatu zen baina ez zaio marmoka edo polipoekiko ahaidetasun garbirik aurkitu. Ediacararreko biotak gainerako generoekiko antzekotasunak topatzea ere ez da erraza, agina Dickinsonia, Spriggina edo Tribrachidium-ekin erlazionatu daiteke nolabait.
Hiru espezie ezagutzen dira:
* Pteridinium simplex (Gürich, 1933)
* Pteridinium carolinaensis (St. Jean, 1973)
* Pteridinium nenoxa (Keller, 1974)

## Erreferentziak

* 1 2 3 (Ingelesez) Kowalewski, Michał; Xiao, Shuhai; Laflamme, Marc. (2009-08-25). «Osmotrophy in modular Ediacara organisms» Proceedings of the National Academy of Sciences 106 (34): 14438–14443. doi:10.1073/pnas.0904836106. ISSN 0027-8424. PMID 19706530. (Noiz kontsultatua: 2019-04-03).
* ↑ St. Jean, Joseph. (1973). A New Cambrian Trilobite From The Piedmont of North Carolina. .
* 1 2 3 4 «Pteridinium from the White Sea Region of Russia» ucmp.berkeley.edu (Noiz kontsultatua: 2019-04-03).
* 1 2 3 (Gaztelaniaz) «Pteridinium» Wiki Prehistórico (Noiz kontsultatua: 2019-04-03).

## Kanpo estekak

* Datuak: Q680300
# Pterigio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pterigio medikuntzan erabiltzen den terminoa da begiko konjuntibaren gainean, periferiatik kornearantz, eratzen den muki-geruza anormala izendatzeko.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2020-06-06).
# Pterigoide-ahosabaietako hobi

Pterigoide-ahosabaietako hobia sudur-barrunbe eta loki azpiko hobiaren sakontasunean kokatzen den espazio txikia da, erlazio asko beste zuloekin.

## Mugak

* Aurreko muga: Masailezurraren tuberositatea.
* Atzeko muga: Esfenoide hezurraren pterigoide irtengunea.
* Erdialdeko muga: Sakonalderago sartuta dago eta hortaz muga hau ahosabai hezurarren xafla zutarekin kontaktuan egongo da.

## Edukia

* Pterigoide-ahosabaietako gongoila
* Masail nerbioaren erroak V2
* Masail arteria bere adarrekin

## Patologia

PTERIGOIDE-AHOSABAIETAKO HOBIKO SCHWNOMA
Nerbio sistema periferikoan kokatzen diren Schwann zeluletatik eratorritako hazkuntza geldoko tumore neurogenikoak dira. Schwanomen %60 gara nerbioen neurileman sortzen dira. Gehienbat nerbio sentsorialak kaltetzen ditu. Tumore intrakranealen %8-10 hartzen dute. Buru eta lepoan agertzen dira gehienbat (organismoko guztiko schwannomen artean % 25-35), batez ere, V, IX, X, XII gara nerbioetan. Pterigoide-ahosabaietako hobian prebalentzia oso baxua da, eta, kasu honetan, Gasser gangoilaren edo trigeminoaren hiru adarretako baten sustraian sortuko da.
Sintomatologiari dagokionez, lehendabizi entzumen galera gertatzen da; jarraia edo noizbehinkakoa izan daiteke. Ondoren, beste sintoma batzuk agertu daitezke: aurpegiko hipoestesia, aurpegiko paralisia edo irensteko zailtasuna.
Dena den, esan bezala, pteirigoide-ahosabai hobian sortutako tumoreek oso prebalentzia baxua daukate. Ohikoagoa da garezur barneko oinaldeko edo sudur sinuetako tumoreak hedatu eta pterigoide-ahosabai hobiraino iristea.
Eremu honetako tumoreak teknika kirurgiko ezberdinak erabiliz kentzen dira, besteak beste, rinotomia laterala, Weber-Ferguson teknika eta teknika endoskopikoa.

## Erreferentziak

* ↑ (Gaztelaniaz) Martínez Ferreras, A.; Rodrigo Tapia, J. P.; Llorente Pendás, J. L.; Suárez Nieto, C.. (2005-01-01). «Abordaje de un schwannoma de la fosa pterigopalatina por cirugía endoscópica nasal» Acta Otorrinolaringológica Española 56 (1): 41–43. doi:10.1016/S0001-6519(05)78569-1. ISSN 0001-6519. (Noiz kontsultatua: 2022-05-04).
* ↑ Rosique-López, L.; Rosique-Arias, M.; Sánchez-Celemin, F. J.. (2010-10). «Schwanoma de la fosa pterigopalatina: Abordaje endoscópico» Neurocirugía 21 (5): 405–410. ISSN 1130-1473. (Noiz kontsultatua: 2022-05-04).

## Kanpo estekak

* Datuak: Q780355
* Multimedia: Pterygopalatine fossa / Q780355
# Pteriomorphia

Pteriomorphia itsas bibalbioen azpiklase bat osatzen dute.

## Ordenak

* Arcoida
* Limoida
* Mytiloida
* Ostreoida
* Pterioida

## Kanpo estekak

* Datuak: Q131403
* Multimedia: Pteriomorphia / Q131403
* Espezieak: Pteriomorphia
# Páramu del Sil

Páramu del Sil (leonesez) edo Páramo del Sil (gaztelaniaz) Leongo Herriko udalerri bat da, Leongo probintzian kokatuta. Bierzo eskualdean dago, itsas mailatik 867 m metrora, eta km²-ko azalera hartzen du.
2009ko urtarrilaren 1eko erroldaren arabera 1.527 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q44852
* Multimedia: Páramo del Sil / Q44852
# Pátria (ereserkia)

Pátria (euskaraz: «Aberria») Ekialdeko Timorko nazio ereserkia da. 1975ean erabili zen lehen aldiz, Ekialdeko Timorrek Portugalekiko independentzia aldarrikatu zuenean. Erabilera horrek gutxi iraun zuen, herrialdea Indonesiak inbaditu zuelako. 2002an Ekialdeko Timorren independentzia behin betiko berreskuratu zenean, ereserkia berriro onartu zen ofizialki.
Musika Afonso Redentor Araújok moldatu zuen, eta hitzak Francisco Borja da Costak. Hasieran portugesez bakarrik abesten zen, baina gaur egun tetumezko bertsioa ere badago.

## Hitzak

| Portugesezko hitzak | Tetumezko hitzak |
| Pátria, Pátria, Timor-Leste, nossa Nação. Glória ao povo e aos heróis da nossa libertação. Vencemos o colonialismo, gritamos: Abaixo o imperialismo. Terra livre, povo livre, Não, não, não à exploração. Avante unidos firmes e decididos. Na luta contra o imperialismo O inimigo dos povos, até à vitória final. Pelo caminho da revolução. | Pátria, Pátria, Timór Lorosa'e, ita-nia Nasaun. Glória ba Povu no ba ita-nia eróis libertasaun nasionál. Ita manán hasoru kolonializmu, ita hakilar: Hatuun imperializmu. Rai livre, Povu livre, Lae, lae, lae ba esplorasaun. Bá oin hamutuk, laran-metin no barani. Halo funu hasoru imperializmu Inimigu Povu hotu-hotu nian, to’o vitória finál Liu dalan revolusaun. |

## Erreferentziak

* ↑ (Portugesez) Berg, Tiago José. (2008). Hinos de todos os países do mundo. São Paulo: Panda Books, 264 or. ISBN 9788578882358..
* ↑ (Ingelesez) East Timor, May 2002 -- Raising the flag and national anthem. jatorrizkotik artxibatua (artxibatze data: 2021/11/29).
* 1 2 (Tetumez) «Símbolu Nasionál» Governu Timor-Leste.
* ↑ (Portugesez) «Símbolos Nacionais» Governo de Timor-Leste.

## Kanpo estekak

* Datuak: Q327746
* Multimedia: National anthem of East Timor / Q327746
# Párnica

Párnica Eslovakiako udalerri bat da, Dolný Kubíngo barrutian kokatuta. 51,99 km²ko azalera du eta 878 biztanle 2017ko datuen arabera.

## Historia

Idatzizko lehen aipamena 1420. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q240956
* Multimedia: Párnica / Q240956
# Pâncești (Bacău)

Pâncești Errumaniako udalerri bat da, Bacău konderrian. 3.652 biztanle ditu, 70,37 kilometro koadroko azaleran banatuta.

## Herriak

Udalerrian honako herriak daude:
Pâncești $^{(en)}$ Chilia Benei $^{(en)}$ Dieneț $^{(en)}$ Fulgeriș $^{(en)}$ Fundu Văii $^{(en)}$ Motoc $^{(en)}$ Petrești $^{(en)}$ Soci $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q3410419
# Pátzcuaro (udalerria)

Pátzcuaro Mexikoko udalerri bat da. Michoacán de Ocampo estatuan kokatua dago. 2010ean 87.794 biztanle zituen 438,47 km²ko azaleran. Herriburua [[Pátzcuaro (Pátzcuaro)|Pátzcuaro]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q13422884
* Multimedia: Pátzcuaro Municipality / Q13422884
# Pátzcuaroko aintzira

Pátzcuaroko aintzira Mexikoko Michoacán estatuko Pátzcuaro udalerrian dagoen aintzira bat da, Morelia hiritik 62 kilometro mendebaldera.
Michoacán estatuaren barnean, turismogune erakargarrienetako bat da. Aintziraren perimetroa 55 kilometro luze da, eta bost uharte ditu: Janitzio, La Pacanda, Yunuen, Tecuen, La Tecuenita izeneko uhartetxo bat, eta Jaracuaro, errepidez iristeko bidea duena.
Duela zenbait hamarkadetatik, aintzirak, enzolbatze, kutsadura eta eutrofizazio prozesu bat jasaten ari da, inguruko herrien hazkuntza, baso soiltze eta lurren higaduraren ondorioz. Gobernuaren zenbait ikerketa eta egitasmo, arazoa konpontzen saiatu dira.
Oraindik badago pinu eta artezko basorik, non, mofetak, zarigueiak (opposum), azkonarrak, urtxintxak, untxiak eta azeri grisak bizi diren. Aintzirak, uretako landaredi barietate handi bat eta bost arrain espezie ditu: arrain zuri ospetsua (iraungitze arriskuan dagoena), amuarraina, akumara, tiruh eta cheguak.
Aktibitate turistikorik garrantzitsuenak, txalupan egiten diren ibilbideak dira, uharteak bisitatzeaz gain, bereziki Janitzio.
Hilen Egunaren ospakizun ospetsua Pátzcuaroko aintziran ere egiten da. Eskualdeko biztanleak, kandelen bidez argiztaturiko kanoetan, Janitzio uharteko panteoira joaten dira, maite dituztenen hilobietan lore eta jaki eskaintzak uztera.

## Kanpo estekak

* Datuak: Q1352646
* Multimedia: Lake Patzcuaro / Q1352646
# Pâncești

Pâncești honakoa izan daiteke:
* Pâncești (Neamț)
* Pâncești (Bacău)
# Rialto

Rialto Italiako udalerri bat da. Savonako probintzian kokatuta dago, Liguria eskualdean. 534 biztanle ditu, 19,6 kilometro koadroko azaleran banatuta.

## Mugakideak

Rialtok honako udalerri hauekin egiten du muga:
Bormida Calice Ligure Magliolo Osiglia Tovo San Giacomo Calizzano

## Kanpo estekak

* Datuak: Q271178
* Multimedia: Rialto (comune, Italy) / Q271178
# Rialto (Kalifornia)

Rialto Kaliforniako hiri bat da. San Bernardino konderrian kokatua dago. 2010ean 99.171 biztanle zituen, 57,9 kilometro koadrotan banatuta.

## Ikus, gainera

* San Bernardino konderria

## Kanpo estekak

* Datuak: Q289661
* Multimedia: Rialto, California / Q289661
# Rialto (Dublin)

Rialto, Irlandako Errepublikako Dublin hiriburuan dagoen auzune bat da.

## Kanpo estekak

* Datuak: Q7322133
# Rialto zubia

Rialto zubia (italieraz: Ponte di Rialto, veneziera Ponte de Rialto) Veneziako Kanal Handia (Canale Grande) zeharkatzen duten lau zubietako bat da; besteak Ponte dell' Accademia, Ponte degli Scalzi eta Ponte della Costituzione dira. Guztien artetik Rialto zubia da zaharrena eta segur aski ezagunena ere bai. Veneziako bi sestiere (auzo) lotzen ditu: San Polo eta San Marco.

## Historia

Kanal Handiaren gainetik egin zen lehenengo igarobidea txalupez osaturikoa zen eta 1181n eraiki zuen Nicolò Barattierik (haren lanen artean San Marco enparantzako bi zutabeak ere badaude). Iraganbide honi, Ponte della Moneta deitzen zioten, ekialdeko sarreraren ondoan zegoen diru etxearengatik.
Kanal Handiaren ekialdeko ur bazterrean zegoen Rialtoko merkatua haziz joan zen eta ondorioz zubiaren gaineko joan-etorria handiagotu egin zen. Lehenago zegoen txalupez osaturiko iraganbidea zureko egitura zuen zubi baten ordez aldatu zuten 1250 inguruan. Egitura berria erdiko zati mugikorrean elkartzen ziren bi arrapal makurrez osotuta zegoen, eta erdiko zati mugikor horri esker altuera handiko ontziak pasa zitezkeen. Merkatuarekin zuen lotura handia zela eta, izena aldatu zioten eta horrela Rialto zubia bihurtu zen. Zubiaren alboetan dendez osaturiko bi lerro eraiki ziren XV. mendearen lehenengo zatian. Estatuaren Diruzaintzak errentatik jasotzen zituen diru sarrerei esker mantentzen zen zubia.
Zubiak kalteak izan zituen 1310ean, Bajamonte Tiepoloren menpe zeuden erreboltariak erretiratzean. Ferrarako markesaren emaztearen desfilea ikustera hurbildu zirenen pisuaren ondorioz zubia erori egin zen 1444an. Zubia berriz ere jausi zen 1524an.
Harrizko zubi bat eraikitzeko proposamena 1503an egin zen lehenengo aldiz. Hurrengo hamarkadetan zehar hainbat proiektu aztertu ziren eta azkenik 1551n Veneziako agintariek Rialto zubia berriztatzeko agindua eman zuten. Jacopo Sansovino, Andrea Palladio eta Il Vignola bezalako arkitekto ezagunek ikusmolde klasikoko eta hainbat arkuz osotutako proiektuak aurkeztu zituzten baina ez zizkieten egokitzat jo.
Gaur egun ikus dezakegun zubiak arku bakarra du eta Antonio da Pontek eraiki zuen Antonio Contin bere ilobaren laguntzarekin. Eraikuntza 1591n bukatu zen, Pasqual Cicogna dukearen garaian hain zuzen ere. Gaur egungo zubiaren egitura zurezkoaren berdintsua da: zubiaren erdiraino garamatzaten bi arrapal makur ditu eta alboetan dendak daude. Zubi osoak arkupe sorta bana du alboetan. Batzuei ingeniaritza aldetik proiektu lar ausarta iruditu zitzaien: Vincenzo Scamozzi arkitektoak, esaterako, uste zuen zubia berriro jausiko zela, baina zubiak oraindik tinko irauten du eta Veneziako sinbolo arkitektonikoetako bat bihurtu da.

## Ikus gainera

* Konstituzioaren zubia, berriena.
* Akademiaren zubia, XIX. mendekoa.
* Oinutsien zubia, modernoena, Piazzale Roma eta Santa Luzia geltokia lotzen duena.

## Kanpo estekak

* Ponte di Rialto: l’enigma del progetto
* Datuak: Q52505
* Multimedia: Ponte di Rialto / Q52505
# Rialp

Rialp Kataluniako udalerria da, Pallars Sobirà eskualdean eta Lleidako probintzian kokatua. 2009ko urtarrilaren 1eko erroldaren arabera 656 biztanle zituen. 63,3 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 560 | 664 | 704 | 593 | 460 | 382 | 495 | 659 | 415 | 466 | 537 | 656 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea.
* Datuak: Q12686
* Multimedia: Rialp / Q12686
# Riama

Riama Gymnophthalmidae familiako narrasti genero bat da. Hego Amerikan eta Trinidad eta Tobagon bizi dira.

## Espezieak

* Riama achlyens (Uzzell, 1958)
* Riama afrania Arredondo & Sánchez-Pacheco, 2010
* Riama anatoloros (Kizirian, 1996)
* Riama aurea Sánchez-Pareco, Aguirre-Penafiel & Torres-Carvajal, 2012
* Riama balneator (Kizirian, 1996)
* Riama cashcaensis (Kizirian & Coloma, 1991)
* Riama colomaromani (Kizirian, 1996)
* Riama columbiana (Andersson, 1914)
* Riama crypta Sánchez-Pacheco, Kizirian & Sales Nunes, 2011
* Riama hyposticta (Boulenger, 1902)
* Riama inanis (Doan & Schargel, 2003)
* Riama kiziriani Sánchez-Pareco, Aguirre-Penafiel & Torres-Carvajal, 2012
* Riama labionis (Kizirian, 1996)
* Riama laevis (Boulenger, 1908)
* Riama laudahnae (Köhler & Lehr, 2004)
* Riama luctuosa (Peters, 1863)
* Riama meleagris (Boulenger, 1885)
* Riama oculata (O'Shaughnessy, 1879)
* Riama orcesi (Kizirian, 1995)
* Riama petrorum (Kizirian, 1996)
* Riama raneyi (Kizirian, 1996)
* Riama rhodogaster Rivas, Schargel & Meik, 2005
* Riama shrevei (Parker, 1935)
* Riama simotera (O’Shaughnessy, 1879)
* Riama stellae Sánchez-Pacheco, 2010
* Riama stigmatoral (Kizirian, 1996)
* Riama striata (Peters, 1863)
* Riama unicolor Gray, 1858
* Riama vespertina (Kizirian, 1996)
* Riama vieta (Kizirian, 1996)

## Kanpo estekak

* Datuak: Q641863
* Multimedia: Riama / Q641863
* Espezieak: Riama
# Regina (generoa)

Regina Natricidae familiako narrasti genero bat da. Ameriketako Estatu Batuetan eta Ontarion bizi dira.

## Espezieak

* Regina alleni (Garman, 1874)
* Regina grahamii Baird & Girard, 1853
* Regina rigida (Say, 1825)
* Regina septemvittata (Say, 1825)

## Kanpo estekak

* Datuak: Q1924194
* Multimedia: Regina (genus) / Q1924194
* Espezieak: Regina
# Regina (Saskatchewan)

Regina Kanadako Saskatchewan probintziako hiriburua da. Probintzia bigarren hiririk jendetsuena da Saskatoonen atzetik. 2006. urteko erroldaren arabera, hiriak 179.246 biztanle inguru ditu.

## Klima

Datu klimatikoak (Reginako aireportua) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 10.4 | 15.6 | 24.4 | 32.8 | 37.2 | 40.6 | 43.3 | 40.6 | 37.2 | 32.0 | 23.6 | 15.0 | 43.3 |
| Batez besteko tenperatura maximoa (°C) | -10.7 | -6.7 | 0.3 | 10.9 | 18.8 | 23.2 | 25.7 | 25.3 | 18.7 | 11.5 | -0.2 | -7.9 | 9.1 |
| Batez besteko tenperatura (ºC) | -16.2 | -11.9 | -5.0 | 4.5 | 11.7 | 16.4 | 18.8 | 18.0 | 11.7 | 4.8 | -5.5 | -13.2 | 2.8 |
| Batez besteko tenperatura minimoa (°C) | -21.6 | -17.1 | -10.3 | -2.0 | 4.6 | 9.6 | 11.8 | 10.7 | 4.6 | -2.0 | -10.7 | -18.5 | -3.4 |
| Erregistraturiko tenperatura minimoa (°C) | -50.0 | -47.8 | -40.6 | -28.9 | -13.3 | -5.6 | -2.2 | -5.0 | -16.1 | -26.1 | -37.2 | -48.3 | -50.0 |
| Pilatutako prezipitazioa (mm) | 14.9 | 11.6 | 19.0 | 23.5 | 52.8 | 75.1 | 64.4 | 43.2 | 32.6 | 21.8 | 12.9 | 16.4 | 388.2 |
| Euria (mm) | 0.3 | 0.7 | 4.6 | 16.7 | 49.7 | 75.0 | 64.4 | 43.2 | 31.7 | 15.3 | 2.0 | 0.7 | 304.4 |
| Prezipitazio egunak (≥ 0.2 mm) | 10.9 | 8.7 | 8.9 | 8.3 | 10.5 | 12.8 | 10.9 | 9.6 | 8.3 | 6.8 | 8.0 | 11.0 | 114.7 |
| Euri egunak (≥ 0.2 mm) | 0.57 | 0.72 | 2.2 | 5.8 | 10.1 | 12.8 | 10.9 | 9.6 | 8.0 | 5.0 | 1.4 | 1.0 | 68.1 |
| Elur egunak (≥ 0.2 cm) | 12.1 | 9.2 | 8.5 | 3.7 | 0.80 | 0.03 | 0.0 | 0.0 | 0.57 | 2.4 | 8.2 | 11.7 | 57.2 |
| Eguzki orduak | 101.1 | 129.0 | 154.3 | 225.3 | 271.0 | 289.2 | 331.7 | 288.6 | 194.0 | 166.1 | 103.4 | 84.7 | 2338.4 |
| Hezetasuna (%) | 74.0 | 74.9 | 68.5 | 47.0 | 42.5 | 45.8 | 46.7 | 43.8 | 45.6 | 50.0 | 67.4 | 74.5 | 56.7 |
| Iturria: ||||||||||||||

## Hiri senidetuak

Regina ondorengo hiriekin senidetuta dago:
* Jinan (Txina)
* Fujioka (Japonia)
* Ulsan (Hego Korea)

## Erreferentziak

* ↑ http://www.climate.weatheroffice.gc.ca/climate_normals/results_e.html?stnID=3002&lang=e&dCode=1&StationName=REGINA&SearchType=Contains&province=ALL&provBut=&month1=0&month2=12 Environment Canada

## Kanpo estekak

* Udal gobernuaren webgune ofiziala (Ingelesez)
* Datuak: Q2123
* Multimedia: Regina, Saskatchewan / Q2123
# Regina Biarritz Hotel & Spa MGallery

Regina Biarritz Hotel & Spa MGallery Biarritzen dagoen luxuzko hotela da. Kostaldean kokaturik, itsasargia eta golfa artean dago. Hasieran, Parisko Régina hotelaren sukurtsal moduan eraiki zuten. Henri Martinet arkitektoak diseinatuta, 1907ko abuztuaren 10ean Barthou, Moussières eta Journeau jaunek inauguratu zuten.

## Kanpo estekak

* Datuak: Q111211325
# Regina Coeli

Regina Caeli edo Regina Coeli (euskeraz Zeruko Erregina) otoiz kristau katolikoa da Maria Birjinaren ohorez egiten dena, fededunek Berpiztuaren amari Jainkoaren aurrean euren alde egiteko eskatzen diena.
Izena latinezko testuaren lehenengo berba bitatik datorkio.

## Testua

Regina Caeli edo Zeruko Erregina 1742tik kantatu edo errezitatzen da, 'Angelus-en ordez, pazkoaldian (egun pazko igandetik pentekoste egunera arte), sarri besteren otoitz batekin:
Regina Caeli - Zeruko Erregina otoitzaren testua :
| (LA) | (EU) |
| ℣ Regina caeli, laetare, alleluia. ℟ Quia quem meruisti portare, alleluia. ℣ Resurrexit, sicut dixit, alleluia. ℟ Ora pro nobis Deum, alleluia. ℣ Gaude et laetare, Virgo Maria, alleluia. ℟ Quia surrexit Dominus vere, alleluia. ℣ Oremus. Deus, qui per resurrectionem Filii tui Domini nostri Iesu Christi mundum laetificare dignatus es, praesta, quaesumus, ut per eius Genetricem Virginem Mariam perpetuae capiamus gaudia vitae. Per eundem Christum Dominum nostrum. ℟ Amen. ℣ Gloria Patri, et Filio, et Spiritui Sancto. ℟. Sicut erat in principio, et nunc, et semper, et in saecula saeculorum. Amen. ℣ Gloria Patri, et Filio, et Spiritui Sancto. ℟. Sicut erat in principio, et nunc, et semper, et in saecula saeculorum. Amen. ℣ Gloria Patri, et Filio, et Spiritui Sancto. ℟. Sicut erat in principio, et nunc, et semper, et in saecula saeculorum. Amen. | ℣ Zeruko erregina, poztu zaitez, aleluia. ℟ Sabelean ekarri zenuena, aleluia. ℣ Piztu baita berak esan bezala, aleluia. ℟ Otoitz Jainkoari gure alde, aleluia. ℣ Egizu poza gainez, Andre Maria, aleuia. ℟ Jauna egiaz piztu baita, aleluia. ℣ Egin dezagaun otoitz: Jesu Kristo, gure Jauna, zeure Semea piztuz, mundua pozez bete duzun Jainkoa; egizu, arren, Andre Maria haren eta gure Amaren otoitzari esker, irits gaitezela betiko pozak gozatzera. Jesu Kristo gure Jaunaren bitartez. ℟ Amen. ℣ Aintza Aitari eta Semeari eta Espiritu Santuari. ℟ Hasieran zen bezala, orain eta beti, gizaldi eta gizaldietan. Amen. ℣ Aintza Aitari eta Semeari eta Espiritu Santuari. ℟ Hasieran zen bezala, orain eta beti, gizaldi eta gizaldietan. Amen. ℣ Aintza Aitari eta Semeari eta Espiritu Santuari. ℟ Hasieran zen bezala, orain eta beti, gizaldi eta gizaldietan. Amen. |

## Erreferentziak

* ↑ Pastoraltzako baliabideak. (2020-03-30). «Zeruko Erregina (Regina Coeli)» Pastoraltzako bloga (Noiz kontsultatua: 2021-04-28).

## Kanpo estekak

* Datuak: Q756768
* Multimedia: Regina Coeli / Q756768